தாபத நிலை

தாபதநிலை என்னும் துறையினவாகக் குறிக்கப்பட்ட பாடல்கள் புறநானூற்றில் மூன்று உள்ளன. மேலும் குறுங்கலி என்னும் துறையினவாகக் குறிக்கப்பட்ட ஐந்து பாடல்களும் தாபதநிலை எனக் கொள்ளத் தக்கவை என்னும் குறிப்பும் உள்ளது. இந்த ஐந்து பாடல்களும் கணவன் பேகன் பிரிந்து வாழ்வதை எண்ணி மனைவி கண்ணகி வாடுவதற்குப் பிறர் இரக்கம் காட்டும் பாடல்களாக உள்ளன. தாபதநிலை எனக் குறிப்பிடப்பட்ட மூன்று பாடல்களும் கணவன் இறந்த பின்னர் மனைவி கைமைக்கோலம் பூண்டு வாழும் பாங்கைக் கூறுகின்றன. மற்றும் தாபத வாகை என்னும் பெயர் தரப்பட்டுள்ள பாடல்கள் இல்லற வாழ்க்கைக்குப் பின்னர் துறவறம் மேற்கொண்டு வாழும் துறவு வாழ்க்கையின் வெற்றியைக் குறிப்பனவாக உள்ளன.
 காண்க புறநானூறு, துறைவிளக்கம்
தாபதநிலை என்னும் கைம்மைக் கோலம்
கணவன் இறந்துவிட்டான் என்னும் வருத்தத்தில் மனைவி நாள்தோறும் வேளாவேளைக்கு உண்ணாமல் பொழுது மறுத்து உண்கிறாள். புறநானூறு 248
 மற்றொருத்தி, முறம் அளவு மெழுகி அதிலேயே தவம் கிடக்கிறாள். புறநானூறு 249
இன்னொருத்தி, தன் கூந்தலைக் கொய்துகொண்டு, வளையல்களை உடைத்தெறிந்துவிட்டு, அல்லி இலையில் உணவு வைத்துக் குழந்தைக்கு ஊட்டிக்கொண்டு வாழ்கிறாள். புறநானூறு 250

இலக்கணம்
தொல்காப்பியம் இதனைக் ‘காதலன் இழந்த தாபத நிலை’ எனக் காஞ்சித்திணையில் ஒன்றாகக் குறிப்பிடுகிறது. தொல்காப்பியம், புறத்திணையியல் 77
புறப்பொருள் வெண்பாமாலை இதனைப் பொதுவியல் பகுதியில் குறிப்பிடுகிறது. குருந்தலர்க் கண்ணிக் கொழுநன் மாய்ந்து என
கருந்தடங் கண்ணி கைம்மை கூறின்று. புறப்பொருள் வெண்பாமாலை 257

அடிக்குறிப்புகள்

பகுப்பு:புறநானூற்றுத் துறைகள்
பகுப்பு:சங்க காலப் பண்பாடு